Premierministerens aftale om Storbritanniens udtræden af EU blev officielt godkendt 25. november 2018, men siden har den mødt enorm modstand i det britiske parlament, hvor den blev forkastet af et historisk stort flertal af parlamentarikerne i januar.
Efter langstrakt debat stod det 29. januar klart, at premierministeren skulle tilbage til EU for at forsøge at genforhandle aftalen om den såkaldte bagstopper ved grænsen til Nordirland.
Men selv hvis Theresa May skulle sikre sig flertal for sin Brexit-aftale i det britiske Underhus, skal der afholdes en ny folkeafstemning, mener det største oppositionsparti, Labour.
- Hvis premierministerens aftale stemmes igennem, så skal aftalen også igennem en folkeafstemning, siger Labours talsmand for Brexit, Keir Starmer, til BBC Radio.
Partiet mener, at det britiske folk skal have muligheden for at stemme på enten en "troværdig" Brexit-aftale eller på helt at aflyse Brexit og forblive en del af EU.
Hvis parlamentet stemmer for premierministerens reviderede aftale, træder Storbritannien ud af EU 29. marts.